
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1906 

5 Αυγούστου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Μεταβίβαση αρμοδιοτήτων και δικαιώματος υπογρα¬ 
φής στους Προέδρους των Τμημάτων και στους 
Προϊσταμένους των διοικητικών οργανικών μονά¬ 
δων του Α.Π.Θ. 1 

Θέματα λειτουργίας των μονοτμηματικών Σχολών 
του Αριστοτελείου Πανεπιστημίου Θεσσαλονίκης 
κατ’ άρθρο 9 παρ. 8 του Ν. 4009/2011 (ΦΕΚ 195/ 
6-9-2011 τ. Α'). 2 


ΑΠΟΦΑΣΕΙ Σ 

Αριθμ. 33324 (1) 


Μεταβίβαση αρμοδιοτήτων και δικαιώματος υπογραφής 
στους Προέδρους των Τμημάτων και στους Προϊστα¬ 
μένους των διοικητικών οργανικών μονάδων του Α.Π.Θ. 

Ο ΠΡΥΤΑΝΗΣ 

ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ 
ΘΕΣΣΑΛΟΝΙΚΗΣ 

Έχοντας υπόψη: 

1. Το Ν. 641/1977, άρθρο 16 (ΦΕΚ 200 τ.Α') 

2. Το Ν.Δ. 496/1974 (ΦΕΚ 204 τ.Α') «Περί Λογιστικού 
των Ν.Π.Δ.Δ.» 

3. Το Π.Δ. 118/2007, άρθρο 4 περ.2ε (ΦΕΚ 150, τ.Α') 

4. Τον Κανονισμό Ευρωπαϊκής Ένωσης 1422/4-12-2007 
για τροποποίηση κατώτατων ορίων σύναψης Δημοσίων 
Συμβάσεων 

5. Το Ν. 2690/1999, άρθρα 9,14 και 15 (ΦΕΚ 45, τ.Α') 

6. Το Π.Δ. 47/1996 (ΦΕΚ 33 τ.Α') «Οργανισμός Διοικητι¬ 
κών Υπηρεσιών Α.Π.Θ.», όπως τροποποιήθηκε με το Π.Δ. 
206/2005 (ΦΕΚ 251 τ.Α') και ισχύει 

7. Το Π.Δ. 113/2010 (ΦΕΚ 194/22-11-2010, τ.Α') «Ανάληψη 
υποχρεώσεων από τους Διατάκτες» 

8. Το Ν. 4009/2011 (ΦΕΚ 195/6-9-2011 τ.Α'), άρθρο 8 παρ. 
17 και 18 και άρθρο 57 παρ. 2 

9. Το Ν. 4076/2012 (ΦΕΚ 159/10-9-2012, τ.Α'), άρθρο 12 
παρ. 2 

10. Την αριθμ. Φ. 120.61/54/Β2/66235/24-8-2010 Υ.Α. (ΦΕΚ 
779/25-8-2010 τ.Γ) 


11. Τη Μεταβίβαση Αρμοδιοτήτων και δικαιώματος 
υπογραφής στους Αντιπρυτάνεις, στους Προέδρους 
των Τ μημάτων και στους Προϊσταμένους των διοικητι¬ 
κών οργανικών μονάδων του Α.Π.Θ., Πρυτανικές Πράξεις 
αριθμ. 49923/18-4-2008 και 56904/28-5-2008 που δημο- 
σιεύθηκαν αντίστοιχα στα ΦΕΚ 873/13-5-2008 τ.Β' και 
1065/9-6-2008 τ.Β' και Πρυτανική Πράξη αριθμ. 38041/ 
14-3-2011 η οποία δημοσιεύθηκε στο ΦΕΚ 615/18-4-2011 τ.Β' 

12. Την ανάγκη αποκέντρωσης για την ταχύτερη και 
αποτελεσματικότερη διεκπεραίωση των διοικητικών 
υποθέσεων του Ιδρύματος 

13. Το γεγονός ότι δεν προκύπτει οικονομική δαπά¬ 
νη σε βάρος του κρατικού προϋπολογισμού, ούτε του 
προϋπολογισμού του Αριστοτελείου Πανεπιστημίου 
Θεσσαλονίκης, αποφασίζουμε τα εξής: 

Α. Στους Προέδρους των Τμημάτων μεταβιβάζουμε 
την αρμοδιότητα να υπογράφουν: 

1. τα έγγραφα γνωστοποίησης στις Αρμόδιες Εισαγγε- 
λικές Αρχές, με κοινοποίηση στην Πρυτανεία, των σχε- 
τιζομένων με αμφισβητήσεις δικαιολογητικών εγγραφής 
ή μετεγγραφής φοιτητών, παραπτωμάτων, μετά από 
σχετική απόφαση του αρμόδιου οργάνου του Τμήματος 

2. τα πόσης φύσεως πιστοποιητικά, αντίγραφα πτυχί¬ 
ων και διδακτορικών διπλωμάτων των προοριζομένων 
για το εξωτερικό, καθώς και την επικύρωση των παρα¬ 
πάνω τίτλων 

3. τις άδειες καθηγητών για συμμετοχή σε ειδικές 
επταμελείς επιτροπές επιλογής ή εξέλιξης καθηγητών 
και λεκτόρων, τριμελείς επιτροπές επίβλεψης μεταπτυ¬ 
χιακών φοιτητών και υποψηφίων διδακτόρων, επτα¬ 
μελείς επιτροπές εξέτασης διδακτορικών διατριβών, 
επιτροπές του Ι.Κ.Υ. και του ΔΟΑΤΑΠ, συμβούλια Υπουρ¬ 
γείων, ΝΠΔΔ και οργανισμών του Δημόσιου Τομέα, εφό¬ 
σον δεν υπάρχει οικονομική επιβάρυνση για το Α.Π.Θ. 

Β. Μεταβιβάζουμε στους Προϊσταμένους όλων των 
οργανικών μονάδων του Α.Π.Θ. τις ακόλουθες αρμοδι¬ 
ότητες και το δικαίωμα να υπογράφουν τις παρακάτω 
διοικητικές πράξεις, αποφάσεις και λοιπά έγγραφα, κατά 
τα ειδικότερα οριζόμενα: 

I) Στον Προϊστάμενο της Γενικής Διεύθυνσης Διοικη¬ 
τικών Υπηρεσιών: 

1. τις πρυτανικές πράξεις παραιτήσεων (εκτός των 
καθηγητών και λεκτόρων), μονιμοποιήσεων, προαγωγών, 
εντάξεων και μετατάξεων υπαλλήλων σε άλλο κλάδο 
ή κατηγορία 

2. τα έγγραφα και τις Πρυτανικές Πράξεις αυτοδίκαιων 
παραιτήσεων καθηγητών και λεκτόρων. 

3. τα σχετικά έγγραφα και τις συμβάσεις διδασκόντων 
βάσει του ΠΔ. 407/80 -εντεταλμένων διδασκαλίας 

4. τις προκηρύξεις θέσεων του πάσης φύσεως Διοι¬ 
κητικού Προσωπικού 

5. τα διαβιβαστικά έγγραφα προκηρύξεων θέσεων 
προς Υπουργείο Παιδείας και Θρησκευμάτων, τις πε¬ 
ριλήψεις προκηρύξεων και τα διαβιβαστικά έγγραφα 
δημοσίευσης στον ημερήσιο τύπο 

6. τα διαβιβαστικά έγγραφα δημοσίευσης προκηρύξε¬ 
ων θέσεων καθηγητών στον ημερήσιο τύπο 

7. τα σχετικά έγγραφα και τις συμβάσεις πρόσληψης 
αλλοδαπών δασκάλων στα Τμήματα Ξένων Γλωσσών 
και Φιλολογιών 

8. τα έγγραφα που αφορούν στην πρόσληψη, μονι¬ 
μοποίηση, εξέλιξη και άλλα θέματα του πάσης φύσεως 
διοικητικού προσωπικού 

9. τα έγγραφα που αφορούν στην επίλυση θεμάτων 
που προκύπτουν από την εφαρμογή της νομοθεσίας 

10. τις πρυτανικές πράξεις έγκρισης μετακίνησης κα¬ 
θηγητών και λεκτόρων άλλων Α.Ε.Ι. της ημεδαπής και 
ομοταγών Α.Ε.Ι. της αλλοδαπής ή ερευνητών ερευνητι¬ 
κών ιδρυμάτων της ημεδαπής και της αλλοδαπής στο 
Α.Π.Θ. για συμμετοχή σε επταμελείς επιτροπές επιλο- 
γής/εξέλιξης/μονιμοποίησης, εξεταστικές επιτροπές 
μεταπτυχιακών φοιτητών και υποψηφίων διδακτόρων, 
κ.ά. 

11. τις εντολές μετακίνησης εκτός έδρας για εκτέ¬ 
λεση υπηρεσίας, για συγκεκριμένο φορέα ή για 
πραγματοποίηση σεμιναρίων στο εσωτερικό ή στο 
εξωτερικό, όλου του προσωπικού του Α.Π.Θ. (πλην 
των καθηγητών και λεκτόρων), με οικονομική επιβά¬ 
ρυνση για το Α.Π.Θ. 

12. τα έγγραφα προς το Υπουργείο Παιδείας και Θρη¬ 
σκευμάτων, άλλα Υπουργεία και Φορείς 

13. τις πρυτανικές πράξεις χορήγησης επιδομάτων 
μεταπτυχιακών σπουδών και αδειών άσκησης ιδιωτικού 
έργου με αμοιβή του διοικητικού προσωπικού 

Ια) Στον Προϊστάμενο της Διεύθυνσης Προσωπικού: 

1. τα πιστοποιητικά συνταξιοδότησης και δελτία ατο¬ 
μικής και υπηρεσιακής κατάστασης (ΔΑΥΚ) του πάσης 
φύσεως προσωπικού του Πανεπιστημίου 

2. τα έγγραφα διαβίβασης δικαιολογητικών για συ- 
νταξιοδότηση 

3. πρυτανικές πράξεις κατάταξης σε μισθολογικά 
κλιμάκια και χορήγησης μισθολογικών κλιμακίων και 
διαφόρων επιδομάτων (χρονοεπιδομάτων κ.ά) 

4. τα έγγραφα ανακοινώσεων Υπουργικών Αποφάσεων 
και λοιπών διοικητικών πράξεων που αναφέρονται σε 
διορισμούς, εξελίξεις, μετακλήσεις, μετακινήσεις, μονι¬ 
μοποιήσεις, εντάξεις, μετατάξεις, προαγωγές, αποσπά¬ 
σεις, κατατάξεις, παραιτήσεις, αποχωρήσεις από την 
υπηρεσία, απολύσεις και λοιπές συναφείς πράξεις που 
έχουν δημοσιευθεί στην ΕτΚ καθώς και αποφάσεων των 
Υπηρεσιακών Συμβουλίων, εκτός αυτών που αφορούν 
σε πειθαρχικά θέματα 

5. τις πρυτανικές πράξεις χορήγησης αναρρωτικών αδει¬ 
ών, αδειών κύησης και τοκετού, αδειών ανατροφής τέκνου 

6. τα έγγραφα προς το Υπηρεσιακό Συμβούλιο του 
Πανεπιστημίου για υπηρεσιακές μεταβολές και άλλα 
αιτήματα προσωπικού του Πανεπιστημίου 


7. τα έγγραφα προς το ΙΚΑ για γνωστοποίηση των 
ημερών απουσίας των επί συμβάσει υπαλλήλων για τη 
χορήγηση σε αυτούς αναρρωτικής άδειας και κάθε σχε¬ 
τικό έγγραφο προς το ΙΚΑ και τον ΟΑΕΔ. 

8. τα έγγραφα διαβίβασης στοιχείων και εγγράφων 
Σχολών/Τμημάτων προς το Υπουργείο Παιδείας και 
Θρησκευμάτων 

9. τις ειδικές συμβάσεις εργασίας πρακτικής άσκησης 
των σπουδαστών ΤΕΙ, ΙΕΚ και των μαθητών Σχολών 
του ΟΑΕΔ. 

ί. Στον Προϊστάμενο του Τμήματος Διδακτικού Ερευ¬ 
νητικού Προσωπικού: 

1. τα πιστοποιητικά πάσης φύσεως (εκτός των πιστο¬ 
ποιητικών για συνταξιοδότηση) 

2. τα διαβιβαστικά έγγραφα προς τις Υγειονομικές 
Επιτροπές 

3. τα έγγραφα του Τμήματος του προς τις υπηρεσίες 
του Πανεπιστημίου και το προσωπικό της αρμοδιότη¬ 
τας του 

ϋ. Στον Προϊστάμενο του Τμήματος Λοιπού Προσω¬ 
πικού: 

1. τα πιστοποιητικά πάσης φύσεως (εκτός των πιστο¬ 
ποιητικών για συνταξιοδότηση) 

2. τα διαβιβαστικά έγγραφα προς τις Υγειονομικές 
Επιτροπές 

3. τα έγγραφα του Τμήματος του προς τις υπηρεσίες 
του Πανεπιστημίου και το προσωπικό της αρμοδιότη¬ 
τας του 

ίϋ. Στον Προϊστάμενο του Τ μήματος Διοικητικού Προ¬ 
σωπικού: 

1. τα πιστοποιητικά πάσης φύσεως (εκτός των πιστο¬ 
ποιητικών για συνταξιοδότηση) 

2. τις κανονικές άδειες απουσίας 

3. τα έγγραφα γνωστοποίησης εκθέσεων αξιολόγησης 

4. τα διαβιβαστικά έγγραφα προς τις Υγειονομικές 
Επιτροπές 

5. τα έγγραφα του Τ μήματος του προς τις υπηρεσίες 
του Πανεπιστημίου και το προσωπικό της αρμοδιότη¬ 
τας του 

Ιβ) Στον Προϊστάμενο της Διεύθυνσης Διοικητικού: 

Ια. τις πράξεις συγκρότησης επιτροπής διενέργειας 
διαγωνισμών, και μέχρι του ποσού της απ’ ευθείας ανά¬ 
θεσης, ενστάσεων, προσφυγών και παραλαβής έργων, 
υπηρεσιών και εξοπλισμού 

1β. τις πράξεις συγκρότησης επιτροπών προς απόσυρ- 
ση-εκποίηση διαφόρων υλικών 

2. τα έγγραφα προς τις Υπηρεσίες, Σχολές/Τμήματα 
του Πανεπιστημίου με τα οποία ζητούνται ή παρέχονται 
στοιχεία και πληροφορίες καθώς και την κοινοποίηση 
εγγράφων Υπουργείων κλπ. 

3. τα έγγραφα διαβίβασης στοιχείων ή εγγράφων 
Σχολών/Τμημάτων προς το Υπουργείο Παιδείας και 
Θρησκευμάτων και άλλες Υπηρεσίες 

4. την ετήσια διοικητική θεώρηση των βιβλιαρίων 
νοσηλείας όλου του μόνιμου προσωπικού του Πανε¬ 
πιστημίου 

ί. Στον Προϊστάμενο του Τμήματος Διοίκησης: 

1. τα έγγραφα που αφορούν στην παροχή ή μη υγει¬ 
ονομικής περίθαλψης 

2. τα έγγραφα του Τ μήματος του προς τις υπηρεσίες 
και το προσωπικό του Πανεπιστημίου 

ϋ. Στον Προϊστάμενο του Τμήματος Πρωτοκόλλου και 
Διεκπεραίωσης: 

1. την παραλαβή των επιδοτηρίων εγγράφων και δικο¬ 
γράφων που απευθύνονται προς το Πανεπιστήμιο, τις 
υπηρεσίες του και τα Πανεπιστημιακά Όργανα 

2. τα έγγραφα του Τμήματος του προς τις υπηρεσίες 
και το προσωπικό του Πανεπιστημίου 

μι. Στον Προϊστάμενο του Γενικού Αρχείου: 

1. τα έγγραφα του Τμήματος του προς τις υπηρεσίες 
και το προσωπικό του Πανεπιστημίου 

2. την επικύρωση αντιγράφων από τα πρωτότυπα 
που υπάρχουν στους φακέλους του προσωπικού του 
Πανεπιστημίου 

ιν. Στον Προϊστάμενο του Τ μήματος Εκδόσεων: 

1. τα έγγραφα του Τμήματος του προς τις υπηρεσίες 
και το προσωπικό του Πανεπιστημίου και άλλες υπηρε¬ 
σίες και φορείς του εσωτερικού και εξωτερικού 

Ιγ) Στον Προϊστάμενο της Διεύθυνσης Συντονισμού 
Ακαδημαϊκών Μονάδων: 

1. τα έγγραφα προς τις Σχολές, τα Τμήματα, τους 
καθηγητές και λέκτορες και τις λοιπές υπηρεσίες του 
Πανεπιστημίου για θέματα που αφορούν στα τμήματα 
της Διεύθυνσης 

2. τα έγγραφα προς τις Σχολές και τα Τμήματα 

3. τα έγγραφα προς τις υπηρεσίες Διεθνών Σχέσεων 
και Ευρωπαϊκών Εκπαιδευτικών Προγραμμάτων Ξένων 
Πανεπιστημίων 

4. την επικύρωση αιτήσεων-δηλώσεων και υπογραφή 
συμβάσεων υποτρόφων φοιτητών του ΙΚΥ, στο πλαίσιο 
των Ευρωπαϊκών Εκπαιδευτικών Προγραμμάτων 

5. τις εντολές είσπραξης υποτροφιών φοιτητών στο 
πλαίσιο των Ευρωπαϊκών Εκπαιδευτικών Προγραμμάτων 

6. τα έγγραφα διαβίβασης στις Σχολές και τα Τμήματα 
αποφάσεων εισαγωγής όλων των κατηγοριών εισαγο- 
μένων φοιτητών 

7. τα έγγραφα προς ΙΚΑ, ΟΑΕΔ και τις συμβάσεις για 
την αποζημίωση μεταπτυχιακών φοιτητών και υποψη¬ 
φίων διδακτόρων 

8. τις καταστάσεις πληρωμής όλων των κατηγοριών 
υποτρόφων του ΑΠΘ 

9. τα διαβιβαστικά έγγραφα δημοσιεύσεων στον ημε¬ 
ρήσιο τύπο προκηρύξεων που αφορούν σε προγράμμα¬ 
τα μεταπτυχιακών σπουδών Σχολών/Τμημάτων 

10. τα έγγραφα και τις συμβάσεις για τη χορήγηση 
ανταποδοτικών υποτροφιών στους φοιτητές του ΑΠΘ, 
σύμφωνα με το νόμο 4009/11 και τον εσωτερικό κανο¬ 
νισμό του Πανεπιστημίου 

ί Στον Προϊστάμενο του Τ μήματος Διεθνών Σχέσεων: 

1. τα έγγραφα προς τα Τμήματα Διεθνών Σχέ¬ 
σεων Πανεπιστημίων της αλλοδαπής για θέματα 
Διαπανεπιστημιακών Συμφωνιών Επιστημονικής Συ¬ 
νεργασίας 

2. τα έγγραφα προς τους καθηγητές και λέκτορες, τις 
Σχολές/Τμήματα, λοιπές υπηρεσίες του Πανεπιστημίου 
καθώς και προς αρχές, υπηρεσίες και φορείς για γενι¬ 
κότερα θέματα διεθνών δράσεων 

3. τις βεβαιώσεις Ελλήνων και αλλοδαπών καθηγη¬ 
τών και φοιτητών που μετακινήθηκαν στο πλαίσιο των 
Διαπανεπιστημιακών Συμφωνιών Επιστημονικής Συνερ¬ 
γασίας 

4. τα έγγραφα-αιτήματα οικονομικής φύσεως που 
άπτονται των λειτουργικών αναγκών του Τμήματος 

ϋ. Στον Προϊστάμενο του Τμήματος Ευρωπαϊκών και 
Εκπαιδευτικών Προγραμμάτων: 


1. τα έγγραφα-αιτήματα οικονομικής φύσεως που 
άπτονται των λειτουργικών αναγκών του Τμήματος 
Ευρωπαϊκών Εκπαιδευτικών Προγραμμάτων 

2. τα έγγραφα προς Αρχές, Υπηρεσίες και Φορείς 
για συγκέντρωση στοιχείων που αφορούν σε όλα τα 
Ευρωπαϊκά και Εκπαιδευτικά Προγράμματα 

3. την αλληλογραφία για Έλληνες και αλλοδαπούς 
φοιτητές με Πανεπιστήμια και Φορείς του εξωτερικού 
και του εσωτερικού για θέματα των Ευρωπαϊκών Εκ¬ 
παιδευτικών Προγραμμάτων 

4. τις βεβαιώσεις συμμετοχής εισερχομένων και εξερ- 
χόμενων φοιτητών καθώς και τις συμφωνίες σπουδών 
στο πλαίσιο των Ευρωπαϊκών Εκπαιδευτικών Προγραμ¬ 
μάτων 

5. τα έγγραφα του Τμήματος προς τις Σχολές/Τμή- 
ματα/Υπηρεσίες/Φοιτητές/Καθηγητές και Λέκτορες και 
Διοικητικό προσωπικό του Πανεπιστημίου για θέματα 
Ευρωπαϊκών Εκπαιδευτικών Προγραμμάτων 

μι. Στον Προϊστάμενο του Τμήματος Δημοσίων Σχέ¬ 
σεων: 

1. έγγραφα-απήματα οικονομικής φύσεως που άπτο- 
νται των λειτουργικών αναγκών του τμήματος 

2. έγγραφα προς τις Σχολές/Τμήματα/Υπηρεσίες/ Κα¬ 
θηγητές και Λέκτορες του Πανεπιστημίου καθώς και με 
αρχές και υπηρεσίες για τη συγκέντρωση απαραίτητων 
στοιχείων για τη λειτουργία του τμήματος 

3. έγγραφα με Σχολές, Τμήματα, Καθηγητές και Λέ¬ 
κτορες του Πανεπιστημίου με σκοπό τη συγκέντρωση 
στοιχείων για την ενημέρωση της κεντρικής ιστοσελί¬ 
δας του ΑΠΘ 

4. έγγραφα με επιχειρήσεις και φορείς με σκοπό την 
ανεύρεση χορηγών για την διεξαγωγή εκδηλώσεων στα 
πλαίσια λειτουργίας του τμήματος 

ιν. Στον Προϊστάμενο του Τμήματος Διασύνδεσης: 

1. τα έγγραφα-αιτήματα οικονομικής φύσεως που 
άπτονται των λειτουργικών αναγκών του τμήματος 

2. τα έγγραφα προς τις Σχολές/Τμήματα του Πανε¬ 
πιστημίου για συνεργασίες στα πλαίσια των δραστη¬ 
ριοτήτων του τμήματος καθώς και με άλλες υπηρεσί¬ 
ες, Πανεπιστήμια και φορείς του εσωτερικού και του 
εξωτερικού 

ν. Στον Προϊστάμενο του Τ μήματος Σπουδών: 

1. τα έγγραφα παροχής πληροφοριών για όλους τους 
κύκλους σπουδών στο ΑΠΘ 

2. τα έγγραφα προς τις Σχολές/Τμήματα για συλλογή 
στατιστικών στοιχείων φοιτητών 

3. τις βεβαιώσεις όλων των υποτρόφων ΑΠΘ 

4. τα πιστοποιητικά απασχόλησης μεταπτυχιακών 
φοιτητών και υποψηφίων διδακτόρων 

5. τη διαβίβαση εγγράφων προς τις Σχολές/Τμήματα, 
υπηρεσίες και το προσωπικό του Πανεπιστημίου για 
γενικά θέματα σπουδών, υποτροφιών, απασχόλησης 
φοιτητών και φοιτητικής μέριμνας 

6. τα έγγραφα αιτήματα οικονομικής φύσης που άπτο- 
νται των λειτουργικών αναγκών του Τ μήματος Σπουδών 

II) Στον Προϊστάμενο της Γενικής Διεύθυνσης Οικο¬ 
νομικών Υπηρεσιών: 

1. τα έγγραφα που απευθύνονται στα διάφορα Υπουρ¬ 
γεία για θέματα που αφορούν στη Γενική Διεύθυνση 
Οικονομικών Υπηρεσιών 

2. τις απαιτούμενες διαδικαστικές ενέργειες για την 
προώθηση και επίλυση θεμάτων που εμπίπτουν στην 
αρμοδιότητα των Υπηρεσιών που προΐσταται 

3. τα έγγραφα προς το Ελεγκτικό Συνέδριο που αφο¬ 
ρούν στη διατύπωση αντιρρήσεων για τη θεώρηση χρη¬ 
ματικών ενταλμάτων 

4. τα χρηματικά εντάλματα πληρωμής και προπλη¬ 
ρωμής των δαπανών καθώς και τις καταστάσεις που 
τα συνοδεύουν 

5. την οπισθογράφηση επιταγών αναφερομένων στο 
Πανεπιστήμιο 

6. τις διακηρύξεις, προκηρύξεις και συμβάσεις που 
αφορούν σε προμήθειες και υπηρεσίες του Πανεπιστη¬ 
μίου μέχρι του ποσού που ορίζεται για τους πρόχειρους 
διαγωνισμούς. 

7. την υπογραφή των αποφάσεων ανάληψης υποχρέωσης 
της δαπάνης μέχρι του ποσού 100.000 Ευρώ χωρίς Φ.Π.Α. 

8. τις εγκρίσεις των πιστώσεων μέχρι του ποσού της 
απευθείας ανάθεσης 

9. τα χρηματικά εντάλματα δαπανών και των σχετι¬ 
κών εγγράφων που αφορούν στα κληροδοτήματα και 
τις δωρεές 

10. τις εντολές μετακίνησης των καθηγητών και λεκτό¬ 
ρων στο εσωτερικό και στο εξωτερικό για συμμετοχή 
σε συνέδρια, ανταλλαγές, διαπανεπιστημιακές συμφω¬ 
νίες, έρευνα, εκπροσώπηση της Σχολής/Τμήματος ή του 
Πανεπιστημίου, καθώς και για εκτέλεση υπηρεσίας, με 
οικονομική επιβάρυνση για το ΑΠΘ 

11. τα έγγραφα προς το Υπουργείο Παιδείας και Θρη¬ 
σκευμάτων, άλλα Υπουργεία και φορείς 

ΙΙα) Στον Προϊστάμενο της Διεύθυνσης Οικονομικής 
Διαχείρισης: 

1. τα έγγραφα, πιστοποιητικά, βεβαιώσεις, εκκαθαρι¬ 
στικά σημειώματα, οικονομικές εκθέσεις, υπηρεσιακά 
σημειώματα κάθε τύπου και περιεχομένου σχετικά με 
το αντικείμενο της Διεύθυνσης Οικονομικής Διαχείρισης, 
απευθυνόμενα σε πανεπιστημιακές ή άλλες υπηρεσίες 
ή ιδιώτες 

2. τα έγγραφα για την επιδότηση ενοικίου των φοι¬ 
τητών 

3. τα έγγραφα προς τις Τράπεζες και άλλες υπηρεσίες 
που αφορούν σε οικονομικές δραστηριότητες, απόδοση 
κρατήσεων, κλπ. 

4. τις καταστάσεις που συνοδεύουν τα χρηματικά 
εντάλματα 

ί. Στον Προϊστάμενο του Τμήματος Προϋπολογισμού- 
Απολογισμού: 

1. τα έγγραφα του Τμήματος του προς τις υπηρεσίες 
και το προσωπικό του Πανεπιστημίου 

ϋ. Στον Προϊστάμενο του Τμήματος Μισθοδοσίας: 

1. τις μισθοδοτικές καταστάσεις του πάσης φύσεως 
προσωπικού του ΑΠΘ 

2. τα έγγραφα του Τ μήματος του προς τις υπηρεσίες 
και το προσωπικό του Πανεπιστημίου 

μι. Στον Προϊστάμενο του Τμήματος Δαπανών: 

1. τα έγγραφα του Τμήματος του προς τις υπηρεσίες 
και το προσωπικό του Πανεπιστημίου 

ιν. Στον Προϊστάμενο του Τ μήματος Δημοσίων Επεν¬ 
δύσεων: 

1. τα έγγραφα του Τμήματος του προς τις υπηρεσίες 
και το προσωπικό του Πανεπιστημίου 

ν. Στον Προϊστάμενο του Τμήματος Συγγραφικών Δι¬ 
καιωμάτων και Φοιτητικών Δανείων: 

1. τα έγγραφα της αρμοδιότητας του, προς τις υπη¬ 
ρεσίες, τους καθηγητές και λέκτορες και το λοιπό δι¬ 
δακτικό προσωπικό 


Μβ) Στον Προϊστάμενο της Διεύθυνσης Περιουσίας 
και Προμηθειών: 

1. τα πάσης φύσεως έγγραφα της Διεύθυνσης Περι¬ 
ουσίας και Προμηθειών απευθυνόμενα σε υπηρεσιακές 
μονάδες, στο προσωπικό του Πανεπιστημίου, σε άλλες 
υπηρεσίες και ιδιώτες 

2. τα έγγραφα επιστροφής εγγυητικών επιστολών 
ί. Στον Προϊστάμενο του Τμήματος Περιουσίας: 

1. τα έγγραφα του Τμήματος του προς τις υπηρεσίες 
και το προσωπικό του Πανεπιστημίου 
ϋ. Στον Προϊστάμενο του Τ μήματος Προμηθειών: 

1. τα έγγραφα του Τμήματος του προς τις υπηρεσίες 
και το προσωπικό του Πανεπιστημίου 
ίϋ. Στον Προϊστάμενο του Τμήματος Κληροδοτημάτων: 
1. τα έγγραφα του Τμήματος του προς τις υπηρεσίες 
και το προσωπικό του Πανεπιστημίου 
III) Στον Προϊστάμενο της Γενικής Διεύθυνσης Τεχνι¬ 
κών Υπηρεσιών και Μηχανοργάνωσης: 

1. τα έγγραφα που απευθύνονται στα διάφορα Υπουρ¬ 
γεία και Υπηρεσίες για θέματα που αφορούν στη Γενική 
Διεύθυνση Τεχνικών Υπηρεσιών και Μηχανοργάνωσης. 

2. τις προκηρύξεις και διακηρύξεις των διαγωνισμών 
μελετών, προμηθειών, υπηρεσιών και έργων μέχρι του 
ποσού που ορίζεται για τη δημοσίευση στην υπηρεσία 
επισήμων εκδόσεων της Ε.Ε. 

3. την υπογραφή συμβάσεων μελετών, προμηθειών, 
υπηρεσιών και έργων μέχρι του εκάστοτε ισχύοντος 
εθνικού ορίου του προσυμβατικού ελέγχου 

4. την παραπομπή στο αρχείο εκείνων των υποθέσεων 
για τις οποίες δεν απαιτείται περαιτέρω ενέργεια 

5. την αντίκρουση των αιτήσεων ακύρωσης που υπο¬ 
βάλλονται στο Διοικητικό Εφετείο ή στο Συμβούλιο 
επικράτειας για τεχνικά θέματα 

6. την ένταξη εργασιών συντήρησης κτιριακών εγκα¬ 
ταστάσεων σε υπάρχουσες εργολαβίες 

7. τις εκτός έδρας εντολές μετακίνησης για εκτέλεση 
υπηρεσίας του προσωπικού της αρμοδιότητας του 

8. τα διαβιβαστικά έγγραφα προς το Υπουργείο 
Παιδείας και θρησκευμάτων, άλλα Υπουργεία και 
φορείς 

ΙΙΙα) Στον Προϊστάμενο της Διεύθυνσης Προγραμμα¬ 
τισμού, Μελετών και Εκτέλεσης Έργων: 

1. τα έγγραφα της Διεύθυνσης του προς τις υπηρεσίες 
και το προσωπικό του Πανεπιστημίου. 

2. τα πιστοποιητικά και τις βεβαιώσεις για θέματα 
αρμοδιότητας του 

3. τα έγγραφα της Διεύθυνσης του, ως επιβλέπουσα 
υπηρεσία 

4. τις εκτός έδρας εντολές μετακίνησης για εκτέλεση 
υπηρεσίας των επιβλεπόντων μηχανικών και έργων και 
μελετών 

ί. Στον Προϊστάμενο του Τμήματος Προγραμματισμού 
και Μελετών: 

1. τα έγγραφα του Τμήματος του προς τις υπηρεσίες 
και το προσωπικό του Πανεπιστημίου 
ϋ. Στον Προϊστάμενο του Τμήματος ΕκτέλεσηςΈργων: 
1. τα έγγραφα του Τμήματος του προς τις υπηρεσίες 
και το προσωπικό του Πανεπιστημίου 
ΙΙΙβ) Στον Προϊστάμενο της Διεύθυνσης Συντήρησης 
και Λειτουργίας Εγκαταστάσεων: 

1. τα έγγραφα της Διεύθυνσης του προς τις υπηρεσίες 
και το προσωπικό του Πανεπιστημίου. 

2. τα πιστοποιητικά και τις βεβαιώσεις για θέματα 
αρμοδιότητας του 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


26929 


3. τα έγγραφα της Διεύθυνσης του, ως επιβλέπουσα 
υπηρεσία 

4. τις εκτός έδρας εντολές μετακίνησης για εκτέλεση 
υπηρεσίας των επιβλεπόντων μηχανικών και έργων και 
μελετών 

ί. Στον Προϊστάμενο του Τμήματος Συντήρησης και 
Εκτέλεσης Μικροέργων: 

1. τα έγγραφα του Τμήματος του προς τις υπηρεσίες 
και το προσωπικό του Πανεπιστημίου 
ϋ. Στον Προϊστάμενο του Τμήματος Λειτουργίας Εγκα¬ 
ταστάσεων: 

1. τα έγγραφα του Τμήματος του προς τις υπηρεσίες 
και το προσωπικό του Πανεπιστημίου 
ΙΙΙγ) Στον Προϊστάμενο της Διεύθυνσης Μηχανοργά¬ 
νωσης: 

1. τα έγγραφα της Διεύθυνσης του προς τις υπηρεσίες 
και το προσωπικό του Πανεπιστημίου. 

2. τα πιστοποιητικά και τις βεβαιώσεις για θέματα 
αρμοδιότητας του 

ί. Στον Προϊστάμενο του Τμήματος Οργάνωσης-Μη- 
χανοργάνωσης: 

1. τα έγγραφα του Τμήματος του προς τις υπηρεσίες 
και το προσωπικό του Πανεπιστημίου 
ϋ. Στον Προϊστάμενο του Τμήματος Στατιστικής Τεκ- 
μηρίωσης: 

1. τα έγγραφα του Τμήματος του προς τις υπηρεσίες 
και το προσωπικό του Πανεπιστημίου 
μι. Στον Προϊστάμενο του Αυτοτελούς Τ μήματος Γ ραμ- 
ματείας Επιτροπής Δικτύων και Επικοινωνιών: 

1. τα έγγραφα του Τμήματος του προς τις υπηρεσίες 
και το προσωπικό του Πανεπιστημίου 
ιν. Στον Προϊστάμενο του Αυτοτελούς Τ μήματος Γ ραμ- 
ματείας Τεχνικού Συμβουλίου: 

1. τα έγγραφα του Τμήματος του προς τις υπηρεσίες 
και το προσωπικό του Πανεπιστημίου 
ν. Στον Προϊστάμενο του Αυτοτελούς Τ μήματος Γ ραμ- 
ματείας: 

1. τα έγγραφα του Τμήματος του προς τις υπηρεσίες 
και το προσωπικό του Πανεπιστημίου 

IV) Στον Προϊστάμενο της Γραμματείας Συγκλήτου: 

1. τα αποσπάσματα πρακτικών 

2. τις βεβαιώσεις (ιδιότητας και συμμετοχής) στα μέλη 
της Συγκλήτου 

3. τα έγγραφα του Τ μήματος του προς τις υπηρεσίες 
και το προσωπικό του Πανεπιστημίου 

V) Στον Προϊστάμενο της Γ ραμματείας του Γ ραφείου 
Πρυτανείας: 

Στον Προϊστάμενο της Γραμματείας του Γραφείου 
Πρυτανείας μεταβιβάζεται το δικαίωμα υπογραφής των 
παρακάτω εγγράφων/πράξεων, που εκδίδονται ύστερα 
από απόφαση του Πρύτανη: 

1. αποφάσεις χορήγησης επιστημονικής άδειας σε 
καθηγητές και λέκτορες του Ιδρύματος 

2. αποφάσεις χορήγησης άδειας για προσωπικούς 
λόγους σε καθηγητές και λέκτορες του Πανεπιστημίου 

3. αποφάσεις χορήγησης άδειας σε καθηγητές και 
λέκτορες, σύμφωνα με την παρ. 1β του άρθρου 17 του 
Ν. 1268/1982, όπως συμπληρώθηκε με την παρ. 1β του 
άρθρου 2 του Ν. 1674/1986 

4. αποφάσεις ανάθεσης διδασκαλίας μαθημάτων στις 
περιπτώσεις που δεν είναι αρμοδιότητα της Κοσμητείας 

5. πράξεις ορισμού δικηγόρων 


6. έγγραφα του Τ μήματος του προς τις υπηρεσίες και 
το προσωπικό του Πανεπιστημίου 

VI) Στον Προϊστάμενο της Γ ραμματείας Νομικής Επι¬ 
τροπής: 

1. τα έγγραφα του Τμήματος του προς τις υπηρεσίες 
και το προσωπικό του Πανεπιστημίου 

VII) Στον Προϊστάμενο του Δικαστικού Γ ραφείου: 

1. να παρίσταται και να εκπροσωπεί το Αριστοτέλειο 
Πανεπιστήμιο Θεσσαλονίκης δικαστικώς και εξωδίκως 
ενώπιον των Δικαστηρίων όλων των δικαιοδοτικών κλά¬ 
δων και όλων των βαθμών δικαιοδοσίας και ενώπιον 
κάθε Αρχής προς υποστήριξη των δικαίων του ΑΠΘ και 
να ενεργεί για το σκοπό αυτό όλες τις απαιτούμενες 
νόμιμες ενέργειες, συμπεριλαμβανομένων, ιδίως, της 
άσκησης κάθε είδους αγωγών, ανταγωγών, δηλώσεων, 
αιτήσεων, ανακοπών, τριτανακοπών, εφέσεων, αντεφέ- 
σεων, αναιρέσεων, αναψηλαφήσεων 

2. να υπογράφει έγγραφα του Τμήματος του προς τις 
υπηρεσίες και το προσωπικό του Πανεπιστημίου 

VIII) Στον Προϊστάμενο του Αυτοτελούς Γ ραφείου Τύ¬ 
που, Μετάφρασης και Διερμηνείας: 

1. τα έγγραφα του Τμήματος του προς τις υπηρεσίες 
και το προσωπικό του Πανεπιστημίου 

IX) Στους Γραμματείς των Σχολών/Τμημάτων: 

1. τα πάσης φύσεως πιστοποιητικά, αντίγραφα πτυχί¬ 
ων και διδακτορικών διπλωμάτων, πλην των προοριζο- 
μένων για το εξωτερικό, καθώς και την επικύρωση των 
παραπάνω τίτλων 

2. τα πληροφοριακά έγγραφα και τα έγγραφα διεκπε¬ 
ραίωσης φοιτητικών θεμάτων σε εκτέλεση αποφάσεων 
των αρμοδίων οργάνων του Τμήματος, εφόσον αυτά 
απευθύνονται στις υπηρεσίες του Ιδρύματος 

3. τις βεβαιώσεις υπαλληλικής ιδιότητας του προσω¬ 
πικού του Τμήματος 

4. την κοινοποίηση προς τα μέλη της Σχολής/Τμήμα¬ 
τος ενημερωτικών εγγράφων, εγκυκλίων, κλπ. 

X) Στον Προϊστάμενο Γραμματείας Σχολείου Νέας 
Ελληνικής Γλώσσας: 

1. τα πιστοποιητικά και τις βεβαιώσεις σπουδαστών 
καθώς και τα πιστοποιητικά ελληνομάθειας 

2. τα έγγραφα αποδοχής σπουδαστών σε προγράμ¬ 
ματα διδασκαλίας 

3. την αλληλογραφία με ενδιαφερομένους, αρχές, 
φορείς και υπηρεσίες στο εσωτερικό και εξωτερικό 
σχετικά με παροχή στοιχείων και πληροφοριών για εκ¬ 
μάθηση της ελληνικής γλώσσας και τα προγράμματα 
διδασκαλίας 

4. τα έγγραφα προς τις Σχολές/Τμήματα και λοιπές 
υπηρεσίες του ΑΠΘ για θέματα του Σχολείου 

5. τη διαβίβαση και υπογραφή εγγράφων προς το 
διδακτικό και διοικητικό προσωπικό του Σχολείου και 
τη χορήγηση βεβαιώσεων απασχόλησης 

6. τη διαβίβαση των αποφάσεων, προτάσεων της Ε.Ε. 
του Σχολείου 

7. τα αιτήματα οικονομικής φύσεως που αφορούν στη 
λειτουργία του Σχολείου Επιπλέον: 

Στους Προϊσταμένους επιπέδου Τ μήματος όλων των 
οργανικών μονάδων: 

1. τη θεώρηση του γνησίου υπογραφής και την επικύ¬ 
ρωση αντιγράφων ή φωτοαντιγράφων 

2. τις άδειες απουσίας Η/Υ 

3. την τοποθέτηση εγγράφων στο αρχείο, όταν λήξει 
η προθεσμία ή δεν απαιτείται περαιτέρω ενέργεια 

Η μεταβίβαση των παραπάνω αρμοδιοτήτων ισχύει 
και για τους νόμιμους αναπληρωτές των προαναφε- 
ρομένων προϊσταμένων, σε περιπτώσεις απουσίας ή 
κωλύματος τους. 

Όταν, λόγω της φύσεως ή της σοβαρότητας ενός εγ¬ 
γράφου, οι εξουσιοδοτούμενοι προϊστάμενοι, που ανα- 
φέρονται παραπάνω, κρίνουν απαραίτητη την υπογραφή 
του από ανώτερο όργανο, αυτό υπογράφεται από το 
ανώτερο όργανο ή τον Πρύτανη. 

Οι εξουσιοδοτηθέντες με την παρούσα πρυτανική 
πράξη υπογράφουν τις διοικητικές πράξεις, τις απο¬ 
φάσεις και τα έγγραφα που αναφέρονται σε αυτήν, 
χωρίς την ένδειξη «Με εντολή του Πρύτανη», αλλά με 
την αναγραφή μόνο του τίτλου της θέσης τους. 

Εξαιρούνται τα έγγραφα και οι πρυτανικές πράξεις 
που αποστέλλονται για δημοσίευση στο Εθνικό Τυπο¬ 
γραφείο. 

Οι πράξεις μας υπ’ αριθμ. Π.Π. Α 4100/1997 (ΦΕΚ 1966 
τ.Β'), Π.Π. 6465/2003 (ΦΕΚ 1552 τ.Β'), Π.Π. 6472/2003 (ΦΕΚ 
1543 τ.Β'), Π.Π. 6440/2003 (ΦΕΚ 1572 τ.Β'), Π.Π. 3925/2004 
(ΦΕΚ 1483 τ.Β'), Π.Π. 11692/2006 (ΦΕΚ 1600 τ.Β'), Π.Π. 
34908/2007 (ΦΕΚ 282 τ.Β'), Π.Π. 49923/2008 (ΦΕΚ 873/ 
13-5-2008 τ.Β'), Π.Π. 38041/2011 (ΦΕΚ 615/18-4-2011 τ.Β') και 
Π.Π. 1538/2011 (ΦΕΚ 615/18-4-2011 τ.Β') παύουν να ισχύουν 
από τη δημοσίευση της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Ιουλίου 2013 
Ο Πρύτανης 

ΙΩΑΝΝΗΣ Α. ΜΥΛΟΠΟΥΛΟΣ 

-♦- 

Αριθμ. 33320 (2) 

Θέματα λειτουργίας των μονοτμηματικών Σχολών του 
Αριστοτελείου Πανεπιστημίου Θεσσαλονίκης κατ’ 
άρθρο 9 παρ. 8 του Ν. 4009/2011 (ΦΕΚ 195/6-9-2011 
τ. Α'). 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Το άρθρο 9 παρ. 8 ν. 4009/2011, 

2. Το ΠΔ 98/2013 (ΦΕΚ Α' 94/5.6.2013), 

3. Το γεγονός ότι από την παρούσα δεν προκαλείται 
δαπάνη στον κρατικό προϋπολογισμό, αποφασίζουμε: 

Άρθρο μόνο: Στις μονοτμηματικές Σχολές του Α.Π.Θ. 
ισχύουν τα εξής: 

1. Η θητεία των μελών της Κοσμητείας, πλην του Κο¬ 
σμήτορα, είναι διετής. 

2. Τα τρία μέλη της Κοσμητείας που έχουν την ιδιότη¬ 
τα του καθηγητή εκλέγονται από τη Γενική Συνέλευση 
της Σχολής, μετά από σχετική προκήρυξη των εκλογών 
από τον Κοσμήτορα. Η προκήρυξη εκδίδεται τουλά¬ 
χιστον 15 ημέρες πριν από την ημέρα των εκλογών. 
Εκλόγιμοι είναι καθηγητές πρώτης βαθμίδας και ανα¬ 
πληρωτές καθηγητές που έχουν υπόλοιπο υπηρεσίας 
μεγαλύτερο από 2 έτη. Οι υποψηφιότητες υποβάλλονται 
εντός πενθήμερης προθεσμίας από την προκήρυξη των 
εκλογών, οι δε υποψήφιοι ανακηρύσσονται με απόφαση 


του Κοσμήτορα, η οποία εκδίδεται την επόμενη εργάσι¬ 
μη ημέρα από τη λήξη της προθεσμίας υποβολής των 
υποψηφιοτήτων. Τα τρία αυτά μέλη της Κοσμητείας 
μπορούν να εκλεγούν και για δεύτερη συνεχή θητεία. 

3. Κατά την εκλογική συνεδρίαση της Γ ενικής Συνέλευ¬ 
σης οι υποψήφιοι τοποθετούνται με συντομία επί των 
ζητημάτων της Σχολής και απαντούν σε ερωτήματα των 
μελών της Γ ενικής Συνέλευσης. Οι εκλογές διεξάγονται 
από τριμελή εφορευτική επιτροπή στην οποία συμμε¬ 
τέχουν καθηγητές ή λέκτορες που προτείνονται από 
τον Κοσμήτορα και εκλέγονται με φανερή ψηφοφορία 
από τη Γ ενική Συνέλευση. Κατά τη ψηφοφορία για την 
ανάδειξη των τριών καθηγητών-μελών της Κοσμητείας 
κάθε μέλος της Γ ενικής Συνέλευσης διαθέτει 3 ψήφους. 
Η ψηφοφορία είναι μυστική και μπορεί να διεξαχθεί και 
ηλεκτρονικά κατόπιν αιτιολογημένης απόφασης του Κο¬ 
σμήτορα. Εκλέγονται οι υποψήφιοι που θα συγκεντρώ¬ 
σουν τις περισσότερες ψήφους. Διαπιστωτική πράξη 
για τους εκλεγέντες εκδίδει αμελλητί ο Κοσμήτορας. 

4. Ο εκπρόσωπος των φοιτητών της Σχολής στην 
Κοσμητεία συμμετέχει στις συνεδριάσεις της χωρίς 
δικαίωμα ψήφου και εκλέγεται από τους προπτυχια¬ 
κούς και μεταπτυχιακούς φοιτητές και υποψήφιους δι¬ 
δάκτορες σύμφωνα με τη διαδικασία που προβλέπεται 
στην περίπτωση β' της παραγράφου 2 του άρθρου 49 
ν. 4009/2011. Την εκλογή προκηρύσσουν και διοργανώνουν 
οι Σύλλογοι Φοιτητών της Σχολής εντός 15 ημερών από 
τη σχετική ειδοποίηση του Κοσμήτορα. Ο Κοσμήτορας 
παραδίδει στους νόμιμους εκπρόσωπους των φοιτητικών 
Συλλόγων τον εκλογικό κατάλογο εντός 5 ημερών από 
την προς αυτόν έγγραφη γνωστοποίηση της προκήρυξης 
των εκλογών. Υποψήφιοι μπορούν να είναι οι προπτυχι¬ 
ακοί φοιτητές που έχουν διανύσει το πρώτο έτος σπου¬ 
δών και βρίσκονται εντός του ενδεικτικού προγράμματος 
σπουδών, οι μεταπτυχιακοί φοιτητές κατά το πρώτο έτος 
φοίτησης τους και οι υποψήφιοι διδάκτορες που διανύουν 
τα τρία πρώτα έτη από την εγγραφή τους ως υποψήφιοι 
διδάκτορες. Η ψηφοφορία είναι άμεση, καθολική και μυ¬ 
στική και διεξάγεται με ενιαίο ψηφοδέλτιο σε όλους τους 
Συλλόγους Φοιτητών της Σχολής. Ο Κοσμήτορας εκδίδει 
διαπιστωτική πράξη ως προς τον εκλεγέντα εκπρόσωπο 
των φοιτητών μετά την έγγραφη ανακοίνωση σε αυτόν 
του αποτελέσματος της ψηφοφορίας από τους νόμιμους 
εκπροσώπους των Συλλόγων Φοιτητών. 

5. Ο κοσμήτορας αναπληρώνεται σε περίπτωση κω¬ 
λύματος από τον αρχαιότερο στην πρώτη βαθμίδα 
καθηγητή της Κοσμητείας. Ανάλογα ισχύουν και στην 
περίπτωση που στην Κοσμητεία συμμετέχουν μόνον 
αναπληρωτές καθηγητές. 

6. Η Γ ενική Συνέλευση της Σχολής όταν ασκεί αρμο¬ 
διότητες που η κείμενη νομοθεσία απονέμει στη Συνέ¬ 
λευση του Τμήματος συγκροτείται και συνεδριάζει με 
τη σύνθεση του άρθρου 10 παρ. 5 ν. 4009/2011. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 25 Ιουλίου 2013 
Ο Πρύτανης 

ΙΩΑΝΝΗΣ Α. ΜΥΛΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήΐ1ρ://νννννν.β1.9Γ - β-ιπαΜ: ννββιπ35ίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 














































































